“ทองคำ” เปิดลดลง 250 บ. รูปพรรณขาย 30,700 บ.
ราคาทองคำในประเทศเช้าวันนี้ ปรับตัวลดลง 250 บาท หลังได้รับแรงกดดันจากสกุลเงินดอลลาร์แข็งค่า และการปรับตัวขึ้นของอัตราผลตอบแทนพันธบัตรรัฐบาลสหรัฐ ทำให้ราคาทองรูปพรรณขายออก 30,700 บาท
ราคาทองคำในประเทศเช้าวันนี้ ปรับตัวลดลง 250 บาท หลังได้รับแรงกดดันจากสกุลเงินดอลลาร์แข็งค่า และการปรับตัวขึ้นของอัตราผลตอบแทนพันธบัตรรัฐบาลสหรัฐ ทำให้ราคาทองรูปพรรณขายออก 30,700 บาท
11 พ.ค. 2565

ผู้สื่อข่าวรายงานว่า ราคาทองคำในประเทศวันนี้ (11 พ.ค. 2565) เปิดตลาดการซื้อขายวันแรกคงทีจากราคาปิดตลาดเมื่อวานนี้ (10 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.26 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,100 บาท ขายออกบาททองคำละ 30,200 บาท
สำหรับทองรูปพรรณ 96.5% รับซื้อเข้าบาททองคำละ 29,562 บาท ขายออกบาททองคำละ 30,700 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,838 ดอลลาร์ ส่วนสัญญาทองคำตลาดโคเม็กซ์ ส่งมอบเดือนมิถุนายน ลดลง 17.60 ดอลลาร์ ปิดที่ 1,841.00 ดอลลาร์/ออนซ์
ทั้งนี้นักวิเคราะห์มองว่า แม้ทองคำจะเป็นสินทรัพย์ที่ป้องกันความเสี่ยงจากเงินเฟ้อ และเป็นสินทรัพย์ปลอดภัยในยามที่ตลาดเผชิญความไม่แน่นอนทางการเมืองและเศรษฐกิจ แต่การที่ธนาคารกลางสหรัฐ (เฟด) มีแนวโน้มเร่งปรับขึ้นอัตราดอกเบี้ย เป็นปัจจัยกดดันตลาด โดยการดีดตัวขึ้นของอัตราดอกเบี้ยจะเพิ่มต้นทุนค่าเสียโอกาสในการถือครองทอง เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ ราคาทองคำ ยังถูกกดดันจากการแข็งค่าของสกุลเงินดอลลาร์ ซึ่งจะลดความน่าดึงดูดของทองคำ เพราะทำให้สัญญาทองคำมีราคาแพงขึ้น สำหรับผู้ถือครองเงินสกุลอื่น